The Scaffold

The Scaffold var en komedie-, stuntpoesi- og musikertrio fra Liverpool, England, bestående av Mike McGear (virkelig navn; Peter Michael McCartney – bror til Paul McCartney), Roger McGough og John Gorman.

Karriere
The Scaffold fremførte en blanding av komiske sanger, komiske vitser og poesi av Roger McGough, som vist på gruppas livealbum i 1968. De utga en rekke singler på Parlophone og EMI mellom 1966 og 1971, og senere noen singler til for Warner Brothers Records.

The Scaffold oppnådde Top 10-suksesser i UK med:
"Thank U Very Much" (# 4), komponert av McGear I samarbeid med McGough;
"Lily the Pink" (# 1), som var basert på en tradisjonell sang om Lydia Pinkham. I Norge er denne kanskje mer kjent som Bislet spesial med Nordre Sving.
"Liverpool Lou" (# 7), som var skrevet av Dominic Behan, og ble innspilt i 1974  i anledning albumet "McGear" med Wings som sessionmusikere.

Ved siden av hitsinglene utga The Scaffold i alt fire ordinære album;The Scaffold Live at Queen Elizabeth Hall 1968. Parlophone i 1968.Lily the Pink. Parlophone, 1969.Fresh Liver. Island, 1973Sold Out for WB i 1975.

I tillegg finnes det et Scaffold Greatest Hit-album titulert Singles As + Bs, utgitt av For Miles Records i 1982. En annen samleplate er CD-en The Very Best of Scaffold fra 2002.  To samleplater med et utvalg av bandets Parlophonespor er også blitt utgitt.

Jack Bruce, Elton John, Graham Nash og Jimi Hendrix var blant de mange sessionmusikerne som opptrådte på The Scaffolds tidlige plateinnspillinger. Stjernene satte pris på alle ablegøyene, og ingen av trioens medlemmer kalte seg egentlig musikere).I boka "Thank U Very Much – Mike McCartney's Family Album", 1981, beskriver Mike et senere møte med Elton John, hvor sistnevnte røpet for ham å ha sunget, spilt og koret for gruppa på en rekke spor før han selv slo gjennom. Han gjorde den gang fremdeles bruk av sitt virkelige navn, Reg Dwight.

Arbeid for BBC TV
I 1970 opptrådte The Scaffold i en egen fjernsynsserie for barn, kalt Score With The Scaffold.

Tidlig i 1971 laget gruppa noen melodiøse sanger i anledning en statlig fjernsynskampanje for å få engelskmenn til å gå over fra tolvtall til desimaler som system for sine pengeverdier; £1 = 10 pence.  I disse fem minutter lange programsnuttene på BBC1, som het Decimal Five, sang de av hjertens lyst slike inspirerte, lyriske fraser som "Give more, get change" og "Use your old coppers in sixpenny lots". 

I 1972 skapte The Scaffold en ½ times lang musikkfilm kalt "Plod", basert på en tidligere sceneopptreden rundt samme tema. Den ble filmet i Liverpool med deltakelse fra guttene på Liverpool Institute High School, hvor også McCartney-brødrene, og Beatleskollega George Harrison, en gang selv hadde vært elever.

De grimme brødrene
I 1973 gikk The Scaffold over til Island Records og utga albumet Fresh Liver. Ingen singler ble utgitt fra dette albumet. Deretter ble gruppa utvidet med frontfigurene fra to andre musikalske komigruppene The Bonzo Dog Band og Liverpool Scene. Gruppa fikk navnet The Grimms, som var et akronym satt sammen av initialene i etternavnet for hvert av de seks kjernemedlemmene Gorman – Roberts – Innes – McGear – McGough – Stanshall.

Noen sluttet og andre venner fra det samme poesi- og komikermiljøet kom til, noe som innebar at besetningen i bandet aldri var spesielt stabil. Av andre som tok del i prosjektet var for eksempel lyrikerne Adrian Henri og Brian Patten, mens Vivian Stanshall og Mike McGear var helt ute av bildet allerede lenge før deres tredje album, "Sleepers", ble påbegynt i studio.

Svanesang med vinger
Etter suksessen som The Scafold opplevde i 1974 med singelen "Liverpool Lou", med Paul McCartney som produsent, innspilt med deltakelse fra både Paul McCartney og Wings, gjenoppsto The Scaffold for et aller siste samarbeid om et album, Sold Out. LP-en utkom hos Warner Brothers.

B-siden til "Liverpool Lou" het "Ten Years After on Strawberry Jam", og var en instrumental komponert av Paul og Linda McCartney. Denne ble i sin helhet spilt av Wings kun med The Scaffold tilstede.

 Diskografi 
Regulære album (LP/CD)
 Live at the Queen Elizabeth Hall 1968 (Parlophone) 1968 / CD (Cherry Red Records ACMEM63CD) 2006
 Lily the Pink (Parlophone) 1969
 Fresh Liver (Island) 1973
 Sold Out (Warner Bros.) 1975

Kompilasjoner/samlealbum
 Singles As & Bs (See For Miles) 1982
 The Best of the EMI Years (EMI) 1992
 At Abbey Road 1966-1971 (EMI 7243 496435 2 9) 1998
 Thank U Very Much – The Very Best of Scaffold'' (EMI 7243 5 38474 2 5) 2002

EP-er
"Lily the Pink" / "Thank U Very Much" / "Do You Remember?" / "Gin Gan Goolie" (EMI 2690) [1969?]

Singler
"2 Days Monday" (Parlophone) 1966
"Goodbat Nightman" (Parlophone) 1966
"Thank U Very Much" / "I’de B the First" (Parlophone R 5643) 1967
"Do You Remember?" (Parlophone) 1968
"1-2-3" / "Today" (Parlophone R 5703) 1968
"Lily the Pink" / "Buttons of Your Mind" (Parlophone R 5734) 1968
"Charity Bubbles" (Parlophone) 1969
"Gin Gan Goolie"/"Liver Birds" (Parlophone) 1969
"All The Way Up" (Parlophone) 1970
"Bus Dreams" (Parlophone) 1970
"Do The Albert" (Parlophone) 1971
"Liverpool Lou" / "Ten Years After on Strawberry Jam" (Warner Bros) 1974
"Leaving of Liverpool" (Warner Bros) 1975

 Fotnoter 

 Eksterne lenker 

  Scaffold; Airbrushed from history? – Selvstendig og ubunden artikkel om The Scaffolds historie, satt sammen av gruppa selv.

Kategori:Britiske musikkgrupper
Kategori:Humorgrupper
Kategori:Britiske komikere
Kategori:The Beatles
Kategori:Band etablert i 1962